કોંગ્રેસના પ્રદેશ કોર કમિટીના સભ્ય હરીશ સૂર્યવંશીનું કહેવું હતું કે, સરદાર પટેલનું સ્ટેચ્યુ ઓફ યુનિટી બનાવવાનું સપનું વડાપ્રધાનનું હતું. તે સાકાર કર્યું છે. ચારેકોર વ્યાપેલી બેરોજગારી, મંદી, ભૂખમરા જેવી સ્થિતિમાં આ ખર્ચ કેટલો વ્યાજબી એ પ્રશ્ન તો છે જ. છતાં સરદાર જેવા ગૌરવશાળી વ્યક્તિની પ્રતિમા બનાવી એટલે તેનાથી કોઈ વ્યક્તિ અથવા રાજકીય પક્ષને વિરોધ નહીં હોય. જોકે, શું આટલો ખર્ચ વાજબી છે. સરદારની પ્રતિમાની સાથે એકતા યાત્રાના નામે રાજકીય લાભ મેળવતા ભાજપ પક્ષના નેતાઓને સુરત મહાનગર પાલિકા(SMC) તમામ સગવડો પુરી પાડી રહ્યા છે. ઠેર-ઠેર જાહેરાતોનો ખર્ચ, બેનરોનો ખર્ચ, કાર્યક્રમોનો ખર્ચ, પાલિકા ઘ્વારા કરવામાં આવી રહ્યો છે. આ બધા ખર્ચ પ્રજાના પૈસાથી કરવામાં આવે છે તો કેટલો યોગ્ય છે. તે વિચારવું પડે તેમ છે. પ્રજાના પૈસે ભાજપની વાહવાહી કરવામાં આવી રહી છે. પાલિકાની તિજોરી ખાલી છે. શહેરના નાગરિકો પાસે ચાર ગણો વેરો વસુલવામાં આવી રહ્યો છે. આ પૈસાનો ભાજપનો રાજકીય રોટલો શેકવા ઉપયોગ કરવો એ કેટલું વ્યાજબી?